stanford-oval/wikipedia huggingface dataset:
Gary Anderson (ampuja)

| Gary Anderson |
| --- | --- |
 Gary Anderson vuonna 1976.
Henkilötiedot
Syntynyt: 8. lokakuuta 1939 Holdrege, Nebraska, Yhdysvallat
Uran tiedot
Pituus:  183 cm
Laji:  ammunta
Seura:  Yhdysvaltain armeija
Kilpauran kesto:  1957–1968
| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Kultaa | Tokio 1964 | vapaakivääri 300 m (asennot) |  |
|  Kultaa | Mexico City 1968 | vapaakivääri 300 m (asennot) |  |
| MM-kilpailut  | MM-kilpailut  | MM-kilpailut  |  |
|  Kultaa | Kairo 1962 | vapaakivääri 300 m (asennot) |  |
|  Kultaa | Kairo 1962 | vapaakivääri 300 m (makuu) |  |
|  Kultaa | Kairo 1962 | vapaakivääri 50 m (asennot) |  |
|  Kultaa | Kairo 1962 | pienoiskivääri 50 m (pysty) |  |
|  Kultaa | Wiesbaden 1966 | vapaakivääri 300 m (asennot) |  |
|  Kultaa | Wiesbaden 1966 | pienoiskivääri 50 m (asennot) |  |
|  Kultaa | Wiesbaden 1966 | pienoiskivääri 50 m (pysty) |  |
|  Hopeaa | Wiesbaden 1966 | vapaakivääri 50 m (pysty) |  |
|  Hopeaa | Wiesbaden 1966 | vakiokivääri 50 m (asennot) |  |
|  Pronssia | Wiesbaden 1966 | vakiokivääri 50 m (pysty) |  |
Gary Lee Anderson (s. 8. lokakuuta 1939 Holdrege, Nebraska) on entinen yhdysvaltalainen ampuja ja myöhemmin Nebraskan osavaltioparlamentin jäsen. Urheilu-urallaan hän oli ainoa ampuja, joka voitti kaksi peräkkäistä olympiakultaa 300 metrin vapaakiväärissä. Laji oli olympialaisissa viimeksi vuonna 1972. Lisäksi Anderson teki ampujan urallaan kuusi henkilökohtaista maailmanennätystä, voitti seitsemän maailmanmestaruutta ja 11 kansallista mestaruutta sekä 11 kultamitalia Pan-American Gamesissa.
Nuoruusvuodet ja toiminta siviilielämässä

Holdregessa Nebraskassa syntynyt Anderson opiskeli Nebraskan yliopistossa vuoden ja ilmoittautui sitten armeijaan. Hän palveli armeijassa vuoteen 1962 asti, jolloin hän erosi luutnantin arvoisena armeijasta, Sen jälkeen Anderson palveli Nebraskan armeijan kansalliskaartissa 1963-1965 ja Kalifornian kansalliskaartissa 1965-1968. Tänä aikana hän sai tutkinnot Hastings Collegesta Nebraskasta ja San Franciscon teologisesta seminaarista Kaliforniassa.
Poliittinen ura

Anderson valittiin neljän vuoden toimikaudeksi Nebraskan osavaltioparlamenttiin vuonna 1972, jossa hän oli aluksi republikaanien riveissä vaihtaen kuitenkin demokraattisen ryhmään. Toimikautensa lopussa Anderson ei halunnut jatkaa osavaltioparlamentaarikon uraansa.
Urheilu-ura kivääriampujana

Ilman valmentajaa ja asianmukaisia ​​varusteita Anderson opetteli ampumaan. Halu kehittyä ampujana johti hänet liittymään Yhdysvaltain armeijaan. Vuonna 1959 hänet valittiin Yhdysvaltain armeijan yksikköön Fort Benningiin Georgiaan, jossa harjoiteltiin urheiluammuntaa. Hänen ensimmäinen kansainvälinen kilpailunsa oli Pan-Amerikan kisat vuonna 1959. Kaksi vuotta myöhemmin vuonna 1961 hän voitti ensimmäisen kansallisen mestaruutensa.
Gary Andersonin todellinen läpilyönti tapahtui vuoden 1962 ammunnan MM-kisoissa Kairossa. Hän voitti kisoissa neljä henkilökohtaista mestaruutta tehden samalla kolmeuutta maailmanennätystä. Tätä pidettiin yllätyksenä lajissa, jota Neuvostoliiton ampujat olivat hallinneet edeltävät vuodet. Vuoden 1964 olympialaisissa Tokiossa Andersonin menestys jatkui, kun hän voitti 300 metrin vapaakiväärin kultamitalin uudella ME-tuloksella. Wiesbadenin MM-kisoissa 1966 hän voitti vielä kolme henkilökohtaista MM-arvoa. Kahta vuotta myöhemmin hän voitti toisen kultamitalin 300 metrin vapaakiväärin kilpailussa vuoden 1968 olympialaisissa Mexico Cityssä.
Kymmenen vuoden aikana hän saavutti kaksi olympiakultaa, seitsemän MM-kultaa, kuusi maailmanennätystä ja 12 kansallista mestaruutta. Aktiiviuran jälkeen hän jatkoi ampumaurheilun valmentamista, nuorten ampujien opettamista, ampumaklinikat, puhumista lukuisissa ampumaurheilutilaisuuksissa sekä satoja aikakauslehtiartikkeleita ja kolme ammuntakirjaa. Aktiiviuransa jälkeen Anderson kilpaili National Highpower-mestaruuskilpailuissa voittaen President's National Trophyn vuosina 1973, 1975 ja 1976.
Ura urheilun järjestötoiminnassa

Anderson työskenteli National Rifle Association of Americassa (NRA)-järjestössä yleisten toimintojen johtajana. Hän vastasi turvallisuus-, koulutus- ja kilpailuohjelmien kehittämisestä. Satojen muiden kunnianosoitusten joukossa presidentti John F. Kennedy myönsi Andersonille Yhdsvaltain Kansainvälisen ampujamerkin (sarjanumero yksi) huhtikuussa 1963. Vuonna 1993 hän muutti Atlantaan vuoden 1996 olympialaisten ammuntakilpailujen johtajaksi. Vuonna 1996 Anderson hyväksyi tehtävän Fulton Countyssa Georgiassa johtamaan Wolf Creek Shooting Venue - laitosta, josta on määrä tulla johtava kansallinen ja kansainvälinen ammuntaurheilukeskus.
Andersonin toimi aktiivisti ammuntaurheilun hyväksi yli Yhdysvaltain rajojen. Hän matkusti laajasti ampuma-uransa aikana, osallistui yksitoista kertaa kesäolympialaisiin, kolmeen kilpailijana ja kahdeksaan teknisenä edustajana tai tuomariston jäsenenä. Hän on ensimmäinen amerikkalainen, joka on koskaan valittu Kansainvälisen ampumaliiton varapuheenjohtajaksi.
Gary Anderson oli ampumakilpailun päällikkönä vuoden 1996 kesäolympialaisissa Atlantassa. Sen jälkeen hän toimi Yhdysvaltain siviiliampumistoimiston johtajana vuosina 1999–2009. Kesäkuussa 2012 Kansainvälinen olympiakomitea (KOK) myönsi Andersonille KOK:n korkeimman kunnianosoituksen eli KOK:n kunniamerkin erinomaisista ansioista olympialiikkeelle.
Fourchambault

| Fourchambault |
| --- | --- |
 Fourchambaultin keskustaa
 vaakuna
 Fourchambault
 Koordinaatit: 47°01′10″N, 3°05′08″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Nevers
Pinta-ala:  
 – Kokonaispinta-ala:  4,6 km²
Väkiluku (2018):  4 182 
 – Väestötiheys:  919 as./km²
Kunnan numero:  58117
 
 Kunnan kotisivut 
Infobox OKVirheellinen NIMI-arvo: 
Fourchambault on kunta Ranskassa Nièvren departementissa Burgundi-Franche-Comtén alueella. Se sijaitsee Loirejoen varrella, noin 8 kilometriä Neversin kaupungista länteen.
Historia

Fourchambaultin kaupunki perustettiin 5. toukokuuta 1855. Sen tarvitsema alue otettiin ympäröivistä Garchizyn, Marzyn ja Varennes-Vauzellesin kunnista. Syy uudelle kunnalle oli Georges Dufaudin ja Louis Boiguesin alueelle vuonna 1820 perustamassa takomossa. Takomon lisäksi rakennettiin myös masuuni, missä aloitettiin teräksen valmistus. Tämän terästehtaan nimi oli Société Boigues & Cie. Yritysten työntekijöille rakennettiin taloja, kauppoja ja kouluja. Tästä muodostui kylä, ja sitten myöhemmin itsenäinen kunta. Vuonna 1949 kaupunkiin perustettu Ateliers de construction de motocycles et d'automobiles (ACMA) aloitti vuonna 1950 Vespa (Piaggio) -skoottereiden valmistuksen. Tämä yritys toimi Fourchambaultissa vuoteen 1968 saakka.
Aiheesta muualla

Kuvia tai muita tiedostoja aiheesta Fourchambault Wikimedia Commonsissa
ACMA:n valmistama Vespa (Piaggio)
Fågelsta

| Fågelsta |
| --- | --- |
 Teollisuusrakennus Fågelstassa keväällä 1992.
 Fågelsta
 Koordinaatit: 58°27′30″N, 15°2′30″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Motalan kunta
Pinta-ala:  
 – Maa:  0,55 km²
Väkiluku:  287
 – Väestötiheys:  521,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Fågelsta on taajama Motalan kunnassa Itä-Götanmaan läänissä Ruotsissa. Vuonna 2010 Fågelstassa oli 287 asukasta.
Fågelstasta on matkaa linnuntietä Götalaan kilometri, Övre Götalaan 1 km, Nedre Götalaan 2,1 km, Risbergaan 2,7 km, Tranbergaan 2,7 km, Fivelstadiin 2,9 km, Vinbergaan 2,9 km, Lårstadiin 3,8 km, Nyckelbyhyn 3,8 km, Skänningeen 5,9 km, Vinnerstadiin 7,7 km, Hagebyhyn 8,4 km ja Motalan taajamaan 9 km.
Fågelstan läpi on aikoinaan kulkenut kapearaiteinen rautatie. Nykyisin jäljellä on enää 9,6 kilometrin pituinen osuus Fågelstasta Vadstenan taajamaan. Fågelstan rautatieaseman asemarakennus purettiin vuonna 1981.
Väestönkehitys

| Fågelstan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 225 | 225 |
| 1965 | 1965 |    | 274 | 274 |
| 1970 | 1970 |    | 331 | 331 |
| 1975 | 1975 |    | 378 | 378 |
| 1980 | 1980 |    | 348 | 348 |
| 1990 | 1990 |    | 351 | 351 |
| 1995 | 1995 |    | 324 | 324 |
| 2000 | 2000 |    | 334 | 334 |
| 2005 | 2005 |    | 316 | 316 |
| 2010 | 2010 |    | 287 | 287 |
Lähde: Statistiska centralbyrån (SCB).
Franz Benda

Franz Benda
Franz Benda (tšek. František Benda; kastettu 22. marraskuuta 1709 Benátky nad Jizerou – 7. maaliskuuta 1786 Potsdam) oli Saksassa toiminut böömiläissyntyinen säveltäjä ja viulisti.
Benda syntyi kahden muusikon – Jan Jiří Bendan ja tämän vaimon Dorota Brixin – ensimmäisenä poikana. Hänen veljensä oli säveltäjä Georg Benda. Benda opiskeli Johann Gottlieb Graunin johdolla ja aloitti uransa Fredrik Suuren orkesterissa tämän ollessa kruununprinssi. Fredrik Suuresta tuli Preussin kuningas vuonna 1740, jolloin Benda asettui Berliiniin. Hänen perheensä seurasi häntä sinne vuonna 1742. Vuodesta 1771 lähtien Benda toimi hoviorkesterin konserttimestarina. Hän sävelsi muun muassa 17 sinfoniaa, 17 konserttoa viululle ja orkesterille, sooloviulukappaleita ja kamarimusiikkia.
Myös Bendan poika Friedrich Benda oli viulisti-säveltäjä.
Aiheesta muualla

IMSLP: nuotteja
Fågelforsin piiri

| Fågelforsin piiri |
| --- | --- |
 Fågelforsin kirkko
 fiFågelforsin piiri 
 57°12′25″N, 15°51′14″E 
Valtio:   Ruotsi
Maakunta:  Småland
Lääni:  Kalmarin lääni
Kunta:  Högsbyn kunta
Piirikoodi:  105145
Väestö
Väkiluku (2022):  514 
Fågelforsin piiri (ruots. Fågelfors distrikt) sijaitsee Högsbyn kunnassa Ruotsissa. Sen väkiluku on 514  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Högsbyn kunnan piirit
Fourah Bay College

| Fourah Bay College |
| --- | --- |
  
 Fourah Bay Collegen vanhaa rakennusta
Perustettu:  18. helmikuuta 1827
Tyyppi:  julkinen
Opiskelijoita:  3 465
Sijainti:  Freetown,  Sierra Leone
Osoite:  PO Box 87 Mount Aureol, Freetown, Sierra Leone
Sivusto:  fourahbaycollege.net
Fourah Bay College on julkinen yliopisto Freetownissa, Sierra Leonessa. Se sijaitsee kaupungin Mount Aureolin naapurustolla. Yliopisto perustettiin 18. helmikuuta 1827, mikä tekee siitä Länsi-Afrikan vanhimman yliopiston. Fourah Bay College oli myös Länsi-Afrikan ensimmäinen länsimaistyylinen yliopisto.
Historia

Fourah Bay College perustettiin helmikuussa 1827 Church Missionary Societyn toimesta anglikaanisena lähetyssaarnaajakouluna, Sierra Leonen silloisen kuvernöörin Charles MacCarthyn edesauttaessa yliopiston perustamista. Samuel Ajayi Crowther oli ensimmäinen Fourah Bay Collegeen kirjattu opiskelija. Yliopistosta tuli pian merkittävä keskus afrikkalaisten keskuudessa, jotka pyrkivät toisen asteen koulutukseen Brittiläisessä Länsi-Afrikassa. Yliopistoon saapui opiskelijoita muun muassa Nigeriasta, Ghanasta sekä Norsunluurannikolta, eritoten opiskelemaan teologiaa. Fourah Bay College oli myös ensimmäinen länsimaistyylinen yliopisto Länsi-Afrikassa. Siirtomaavallan aikana Freetownia kutsuttiin ”Läntisen Afrikan Ateenana”, kunnianosoituksena yliopistolle.
Fourah Bay Collegen vanha rakennus 1930-luvulla.
Aiheesta muualla

Kuvia tai muita tiedostoja aiheesta Fourah Bay College Wikimedia Commonsissa
Garage rock

Garage rock (”autotallirock”, viittaa yhtyeiden tyypillisiin harjoittelutiloihin) on yksi rockmusiikin tyylilajeista. Garage rockin käsite keksittiin 1970-luvun alussa kuvaamaan Yhdysvalloissa 1960-luvun puolivälissä ja jälkipuoliskolla esiintynyttä yksinkertaista ja raakasointista ”ruohonjuuritason” rockmusiikkia. Garage rockin esikuvia olivat 1950-luvun rock and roll sekä The Rolling Stonesin ja The Yardbirdsin kaltainen brittiläinen rhythm and blues. Alkuperäistä 1960-luvun garage rockia leimasivat pikemminkin innostus ja energisyys kuin virtuoosimainen soittotaito. Tästä syystä sitä on usein pidetty 1970-luvulla syntyneen punkrockin esimuotona. Monien garage rock -yhtyeiden musiikissa oli myös vaikutteita 1960-luvun psykedeelisestä rockista. Psykedeelisen rockin kokeellisimmat ja sisäänpäin kääntyneimmät edustajat on kuitenkin usein nähty vastakohtana garage rockin intensiivisyydelle, suoraviivaisuudelle ja rajuudelle.
1960-luvulla rockin soittaminen oli high school -ikäisten amerikkalaispoikien keskuudessa tavattoman suosittu harrastus, joten garage rock -yhtyeitä oli tuhansia. Useimmat niistä jäivät parhaimmillaankin vain paikallisiksi kuuluisuuksiksi. Garage rock -ilmiö kuitenkin synnytti muutaman Yhdysvaltain laajuista huomiota herättäneen hittikappaleen. Sellaisia olivat muun muassa ? & the Mysteriansin ”96 Tears”, Count Fiven ”Psychotic Reaction”, The Seedsin ”Pushin’ Too Hard” ja Music Machinen ”Talk Talk”.
Muita tunnettuja 1960-luvun garage rock -yhtyeitä olivat muun muassa The Wailers, The Sonics, The Standells, Shadows of the Knight, The Chocolate Watchband, The Amboy Dukes, The Electric Prunes ja 13th Floor Elevators. Garage rock -aallon loppuvaiheessa syntyivät kuuluisat detroitilaiset yhtyeet MC5, Alice Cooper ja The Stooges.
Useimmat näistä yhtyeistä lopettivat toimintansa 1960-luvun lopulla. Lenny Kayen vuonna 1972 kokoama Nuggets-kokoelmalevy nosti ne uudelleen esille. Vasta tämän jälkeen ilmiöstä alettiin puhua ”garage rockina”.
1980-luvulla sellaiset yhtyeet kuin The Droogs, The Fuzztones, Chesterfield Kings, The Fleshtones, The Nomads, Miracle Workers ja Smack tekivät 1960-luvun garage rockin innoittamaa musiikkia. Toinen garage rockin paluu koettiin 2000-luvun alkuvuosina The Strokesin, The White Stripesin, The Hivesin ja The Vinesin myötä.
Rockin suuntauksia
Aikuisrock
Bluesrock
Brittipop
Country rock
Elektroninen rock
Folkrock
Funkrock
Garage rock
Glam rock
Goottirock
Grunge
Hard rock
Instrumentaalirock
J-rock
Katurock
Klassinen rock
Kristillinen rock
Metallimusiikki
Poprock
Post-rock
Progressiivinen rock
Psychobilly
Psykedeelinen rock
Punk
Rap rock
Rock and roll
Rockabilly
Sinfoninen rock
Soft rock
Southern rock
Space rock
Stadionrock
Suomirock
Taiderock
Vaihtoehtorock
Gomis

Gomis on muun muassa seuraavien henkilöiden sukunimi:
Alain Gomis (s. 1972), senegalilais-ranskalainen elokuvaohjaaja
Alfred Gomis (s. 1993), senegalilainen jalkapalloilija
Anna Gomis (s. 1973), ranskalainen naispainija ja olympiamitalisti
Bafétimbi Gomis (s. 1985), ranskalainen jalkapalloilija
Joaquim Gomis (1902–1991), espanjalainen liikemies, valokuvaaja ja taiteen tukija
Kafétien Gomis (s. 1980), ranskalainen pituushyppääjä
Oswald Thomas Colman Gomis (1932–2023), srilankalainen roomalaiskatolinen arkkipiispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Grammistini

| Grammistini |
| --- | --- |
 Pisamasaippuakala (Rypticus bistrispinus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Meriahvenet Epinephelinae
Tribus::  Grammistini  Bleeker, 1857
Katso myös
   Grammistini Commonsissa 
Infobox OKNimi-testi OK: 
Grammistini on yksi meriahventen (Serranidae) kalaheimon meriahventen (Epinephelinae) alaheimon viidestä tribuksesta. Tribuksen lajeja tavataan alueella Atlantin valtamereltä indopasifiselle merialueelle. Siihen kuuluvat seuraavat kahdeksan sukua:
Aporops Schultz, 1943
Grammistes Bloch & Schneider, 1801
Grammistops Schultz, 1953
Jeboehlkia Robins, 1967
Pogonoperca Günther, 1859
Pseudogramma Bleeker, 1875
Rypticus Cuvier, 1829
Suttonia Smith, 1953
Gomeltransneft Družba

| Gomeltransneft Družba |
| --- | --- |
Yritysmuoto:  osakeyhtiö OAO
Kotipaikka:  Ul. Artillersjskaja 8-А, 246022 Homel, Homelin alue,  Valko-Venäjä
Toimiala:  Öljynsiirto
Tuotteet:  Öljyn ja öljynjalostustuotteiden putkikuljetus
Liikevaihto:  2 587 miljardia BYR eli  228,2 milj. EUR (2012)
Nettotulos:  854 miljardia BYR eli  75,3 milj. EUR (2012)
Henkilöstö:  1 407 (2012 keskimäärin)
Omistaja:  Valko-Venäjän valtio
Kotisivu:  www.transoil.by
Infobox OKVirheellinen NIMI-arvo: 
Gomeltransneft Družba (ven. Гомельтранснефть Дружба ОАО) on Valko-Venäjän eteläosien läpi Venäjän Brjanskin alueelta Puolaan ja Ukrainaan kulkevasta öljyputkesta ja sen öljynsiirrosta vastaava valkovenäläinen osakeyhtiö (OAO). Yhtiön päätoimipiste sijaitsee Homelin kaupungissa, mutta henkilökunnan vastuulla ovat pumppausasemat ja lähes 2 000 kilometrin siirtoputken toimivuus Puolan rajalle saakka. Yrityksellä oli vuonna 2012 palveluksessaan keskimäärin 1 400 työntekijää.
Öljyputkiyhtiö Gomeltransneft Družban liikevaihto oli vuonna 2012 yhteensä 2 587 miljardia ja nettotulos 854 miljardia Valko-Venäjän ruplaa. Euroissa vastaavat summat ovat 228,2 miljoonaa ja 75,3 miljoonaa euroa. Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012.
Vuonna 2009 putken kautta kuljetettiin 79,6 miljoonaa tonnia raakaöljyä, josta Valko-Venäjän läpi kulki 67,6 miljoonaa tonnia. Osa öljystä päätyi Mazyrin öljynjalostamolle, ja jatkoi jalostetumpina tuotteina sieltä eteenpäin.
Gleb Galperin

| Mitalit> Maa:   Venäjä.Miesten uimahypyt. Olympialaiset  | Mitalit> Maa:   Venäjä.Miesten uimahypyt. Olympialaiset  | Mitalit> Maa:   Venäjä.Miesten uimahypyt. Olympialaiset  | Maa:   Venäjä> Miesten uimahypyt. |
| --- | --- | --- | --- |
|  Pronssia | Peking 2008 | 10 m kerroshypyt |  |
|  Pronssia | Peking 2008 | 10 m kerroshypyt, parikilpailu |  |
| Uinnin MM-kilpailut  | Uinnin MM-kilpailut  | Uinnin MM-kilpailut  |  |
|  Kultaa | Montréal 2005 | 10 m kerroshypyt, parikilpailu |  |
|  Kultaa | Melbourne 2007 | 10 m kerroshypyt |  |
| Uimahyppyjen EM-kilpailut  | Uimahyppyjen EM-kilpailut  | Uimahyppyjen EM-kilpailut  |  |
|  Hopeaa | Torino 2009 | 3 m parikilpailu |  |
| Uinnin pitkän radan EM-kilpailut  | Uinnin pitkän radan EM-kilpailut  | Uinnin pitkän radan EM-kilpailut  |  |
|  Pronssia | Eindhoven 2012 | 10 m kerroshypyt |  |
Gleb Sergejevitš Galperin (ven. Глеб Сергеевич Гальперин; s. 25. toukokuuta 1983 Moskova) on venäläinen uimahyppääjä. Hän sai vuoden 2008 kesäolympialaisissa Pekingssä pronssimitalit sekä 10 metrin kerroshyppyjen yksilö- että parikilpailussa. Hän kilpaili myös kesäolympialaisissa 2004 sijoittuen kerroshypyissä 13. sijalle ja lisäksi niiden parikilpailussa kuudenneksi. Kesäolympialaisissa 2012 Galperin kilpaili ainoastaan kerroshyppyjen yksilökilpailussa ja jäi 16. sijalle.
Galperin on kaksinkertainen maailmanmestari.
Fritz Sarasin

Fritz Sarasin
Sarasinin tutkimuskohde kardinaalimesikko
Fritz Sarasin (3. joulukuuta 1859 Basel, Sveitsi – 23. maaliskuuta 1942 Basel) oli sveitsiläinen luonnontieteilijä.
Fritz Sarasin oli oppiarvoltaan tohtori. Hän teki serkkunsa Paul Sarasinin kanssa tutkimusretkiä Ceyloniin, Sulawesiin, Uuteen-Kaledoniaan ja Thaimaahan, ja he julkaisivat matkoistaan kirjoja.
Sarasin nimesi kardinaalimesikon (Myzomela cardinalis) alalajin sanctaecrucis vuonna 1913.
Teoksia

Paul ja Fritz Sarasin: Ergebnisse naturwissenschaftlicher Forschungen auf Ceylon. Die Weddas von Ceylon und die sie umgebenden Völkerschaften. Ein Versuch, die in der Phylogenie des Menschen ruhenden Räthsel der Lösung näher zu bringen. 2 Bde. Text- u. Tafelband (Atlas). Kreidel Wiesbaden
Paul ja Fritz Sarasin: Reisen in Celebes. Ausgeführt in den Jahren 1893-1896 und 1902-1903. 2 Bände. Wiesbaden, Kreidel, 1905
Neu-Caledonien und die Loyalty-Inseln. Reise-Erinnerungen eines Naturforschers. Basel, Georg, 1917
Jean Rouxin kanssa: Nova Caledonia. Forschungen in Neu-Caledonien und auf den Loyalty-Inseln. - Recherches scientifiques en Nouvelle-Caledonie et aux Iles Loyalty. [Redigiert von Hans Schinz und A. Guillaumin]. Reihe A: Zoologie (4 Bände) und Reihe B: Botanik (1 Band). Wiesbaden (und Berlin), C.W. Kreidels Verlag 1913-26
Reisen und Forschungen in Ceylon in den Jahren 1883 - 1886, 1890, 1902, 1907 und 1925, Mit Fototafeln und einer ( gefalteten ) Karte. Basel, Helbig und Lichtenhahn, 1939.
Aus den Tropen. Reiserinnerungen aus Ceylon, Celebes und Neu-Caledonien. 8 Vorträge Helbing & Lichtenhahn, Basel 1931.
Gleason

Gleason on muun muassa seuraavien henkilöiden sukunimi:
George Gleason (s. 1979), neitsytsaarelainen uimari
Edward Gleason (1869–1944), yhdysvaltalainen ampuja
Erin Gleason (s. 1977), yhdysvaltalainen kaukalopikaluistelija
Jackie Gleason (1916–1987), yhdysvaltalainen näyttelijä ja koomikko
Kathy Gleason (s. 1949), yhdysvaltalainen voimistelija
Michael Gleason (1876–1923), yhdysvaltalainen soutaja
Paul Gleason (1939–2006), yhdysvaltalainen näyttelijä
Robert Gleason (1970–2013), yhdysvaltalainen rikollinen
Tim Gleason (s. 1983), yhdysvaltalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ferrari 308 GTB

| Ferrari 308 GTB/GTS Ferrari 308 GTBi/Quattrovalvole Ferrari 208 GTB/GTS 328 GTB/GTS |
| --- | --- |
 Ferrari 308 GTB qv
Valmistustiedot
Valmistusmaa:   Italia
Valmistaja:  Ferrari
Valmistusvuodet:  1975–1989
Korimalli:  2-ovinen coupé 2-ovinen cabriolet
Luokka:  urheiluauto
Edeltäjä:  Ferrari Dino
Seuraaja:  Ferrari 348
Teknisesti samankaltaisia:  Lamborghini Jalpa Maserati Biturbo
Tekniset tiedot
Rakenne:  keskimoottori
Moottori:  V8
Iskutilavuus:  1 991–3 185 cm3
Teho:  155–270 hv
Huippunopeus:  213-263 km/h
Kiihtyvyys:  6,4 s (0-100 km/h) (328 GTB)
Vetotapa:  takaveto
Kulutus:  12,4-12,8 l/100 km (yhd.)
Ferrari 308 GTSi
Ferrari 308 GTSi
Ferrari 308 GTB (sekä 208 että myöhempi malli 328) ovat Ferrarin keskimoottorisia alemman hintaluokan autoja. 308 korvasi 246 Dinon vuonna 1975 ja se päivitettiin 328:n malliksi vuonna 1985. 348 korvasi 328:n viisi vuotta myöhemmin.
308 GT mallit ovat yleisimpiä historiallisia Ferrari-malleja, niitä on valmistettu yli 12 000 kpl. Vuonna 2004 Sports Car International nimesi auton viidenneksi Top Sports Cars of the 1970 listalla.
308 GTB (1975-1984)

Pininfarinan muotoilema 308 GTB esiteltiin Pariisin autonäyttelyssä vuonna 1975 Dino 308 GT4 jatkona
ja 246 Dino korvaajana. GTB oli 2-paikkainen eikä 2+2 kuten GT4 ja sitä kutsutaan joskus yhdeksi kauneimmista Ferrarin
malleista. Targa kattoinen 308GTS tuli kuuluisaksi Magnum-televisiosarjan ansiosta.
308GT4 oli paljon yhteistä alkuperäisen 206 Dinon kanssa ja 308GTB on mekaanisesti identtinen GT4:sen kanssa.
Molemmissa on sama pohjalevy, jossaon 92 tuuman akseliväli ja erillisjousitus joka pyörässä. 2926 cm3 V8-moottori on rakenteeltaan DOHC ja siinä on 4 Weber 40DCNF kaasutinta. Euroopan versiot tuottivat tehoa 255 hv (190 kW) @ 7,700 r/min, mutta Amerikan versioissa oli saasteenpoistolaitteiden takia vain 240 hv (178 kW) @ 6,600 r/min.
Yksi huomionarvoinen seikka vuoden 1975 308 GTB:ssa on sen lasikuitukori, joka oli kuitenkin Carrozzeria Scagliettiin valmistama.
Koria tehtiin vuoden 1977 kesäkuuhun asti jolloin materiaali vaihtui takaisin teräkseen.
308 GTB (1975-1984) > GTBi,GTSi ja GTBi,GTSi Quattrovalvole

Bosch Digiplex polttoaineenruiskutus lisättiin vuoden  1981 GTBi malliin, se pudotti tehon 214 hv (160 kW)
mutta vähensi päästöjä. Kaksi vuotta myöhemmin, moniventtiilimalli Quattrovalvole toi tehot takaisin 240 hv (179 kW).
208 GTB (1980–1986)

Vuodesta 1980 aina vuoteen 1985 valmistettiin pienemmällä iskutilavuudella 208 GTB ja 208 GTS malleja. Moottorin koko pienennettiin 1991 cm3 iskutilavuuteen. Tämä sama temppu oli aikaisemmin tehty 208 GT4 2+2 mallissa ja siitä syntyi pienin ikinä valmistettu
V8-moottori. 208:sia tehtiin vain Italian markkinoille verotussyiden takia.  Auto tuotti tehoa vain 155 hv, mikä oli aika vähän Ferrariksi.
208GTS mallia tehtiin 160 kpl ja 208GTB mallia 140 kpl vuosien 1980 ja 1981 aikana. Vuonna 1982 turbolla ja polttoaineenruiskutuksella
teho saatiin nostettua 220 hevosvoimaan. Mallia sai alkuun vain GTB muodossa, mutta 208 GTS esiteltiin vuonna 1983. Tuotanto loppui
vuonna 1985 437 kpl GTB turbo ja 250 GTS turbo mallin jälkeen.